เลเซอร์หนวดเครามาครับเมื่อวันที่ 29/11/62 เครื่องเลเซอร์เป็น Fotona ND : YAG แล้วมีอาการเบิร์นรุนแรงบริเวณคางจนหน้าบวมเป็นแผลติดเชื้อ (รูปนี้ประมาณหลังทำ 6-7 ชม.ไม่มีรูปตอนมันบวม)เป็นหนักสุดบริเวณคางไปหาได้รับยากินกับยาทาฆ่าเชื้อมากินจนหมด+ทำแผลทุกวันแต่ตอนนี้รักษาแผลจนปิดสนิทแล้ว แต่ที่ผมกังวลคือ บริเวณเครา-จรผม-คอใต้คางที่เลเซอร์มีสีผิวคล้ำมาก แผลเป็นบริเวณคางเป็นร่องบุ๋มลงไปเล็กน้อย ส่วนบริเวณผิวรอบๆ หน้าที่ไปเลเซอร์มามีจุดดำๆแดงๆตามรูขุมขนเต็มไปหมด ไม่ทราบว่าจะมีวิธีรักษาแผลเป็นและรอยคล้ำ จุดดำๆแดงๆ ยังไงบ้างครับ และใช้เวลานานเท่าไหร่
สวัสดีค่ะ อาการรอยแดงและรอยดำหลังการทำเลเซอร์นั้น อาจพบได้ แต่ส่วนใหญ่แล้วก็จะค่อยๆจางไปได้เองภายในประมาณ 1-3 เดือนหลังทำค่ะ กรณีเป็นรอยดำ แต่ถ้าเป็นรอยแดง ไม่ควรเกิน 2 อาทิตย์หลังทำ ถ้าเกินจากนั้น อาจต้องมีการใช้ยาแก้อักเสบทาหรือดูว่ามีการติดเชื้อร่วมด้วยหรือไม่ในระหว่างนี้ควรหลีกเลี่ยงแสงแดด ทาครีมให้ความชุ่มชื้นตามที่แพทย์สั่งมาได้ และสังเกตอาการ ถ้ามีอาการคล้ายกับการอักเสบหรือติดเชื้อ เช่น ปวด บวม แดงมาก มีหนองไหล ควรรีบกลับไปพบแพทย์ค่ะ